O‘ZBEKISTON RESPUBLIKASI TAShQI IQTISODIY ALOQALAR, INVESTITSIYaLAR VA SAVDO VAZIRLIGIDA O‘ZBEKISTON RESPUBLIKASI XO‘JALIK SUBYEKTLARI TOMONIDAN TUZILADIGAN EKSPORT KONTRAKTLARI (ShARTNOMA VA BITIMLAR)NI RO‘YXATGA OLISh VA IMPORT KONTRAKTLARI (ShARTN

O‘zbekiston Respublikasi Prezidentining 2003-yil 26-sentabrdagi PF-3321-sonli “O‘zbekiston Respublikasida tashqi savdo faoliyatini yanada erkinlashtirish bo‘yicha chora-tadbirlar to‘g‘risida”gi Farmoni, O‘zbekiston Respublikasi Vazirlar Mahkamasining 1998-yil 31-martdagi 137-sonli “O‘zbekiston Respublikasida tashqi savdo faoliyatini yanada erkinlashtirish bo‘yicha qo‘shimcha chora-tadbirlar to‘g‘risida”gi qarori va O‘zbekiston Respublikasi Vazirlar Mahkamasining 2003-yil 30-sentabrdagi 416-sonli “Eksport-import operatsiyalari monitoringini yanada takomillashtirish chora-tadbirlari to‘g‘risida”gi qaroriga muvofiq, O‘zbekiston Respublikasi Tashqi iqtisodiy aloqalar, investitsiyalar va savdo vazirligi, O‘zbekiston Respublikasi Moliya vazirligi, O‘zbekiston Respublikasi Davlat bojxona qo‘mitasi qaror qiladi:
 1. O‘zbekiston Respublikasi Tashqi iqtisodiy aloqalar, investitsiyalar va savdo vazirligida O‘zbekiston Respublikasi xo‘jalik subyektlari tomonidan tuziladigan eksport kontraktlari (shartnoma va bitimlar)ni ro‘yxatga olish va import kontraktlari (shartnoma va bitimlar)ni ekspertizadan o‘tkazish tartibi to‘g‘risidagi nizom ilovaga* muvofiq tasdiqlansin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab 10 kun o‘tganidan so‘ng kuchga kiradi.
 3. Ushbu qaror kuchga kirgan kundan boshlab:
 O‘zbekiston Respublikasi Tashqi iqtisodiy aloqalar vaziri tomonidan 2000-yil 30-iyunda EG-01/12/3410-son bilan, O‘zbekiston Respublikasi Moliya vaziri tomonidan 2000-yil 20-iyunda 78-son bilan, O‘zbekiston Respublikasi Davlat bojxona qo‘mitasi raisi tomonidan 2000-yil 30-iyunda 02/20-35-son bilan tasdiqlangan O‘zbekiston Respublikasi Tashqi iqtisodiy aloqalar vazirligida O‘zbekiston Respublikasi xo‘jalik subyektlari tomonidan tuziladigan eksport-import kontraktlari (shartnoma va bitimlar)ni ro‘yxatga olish tartibi to‘g‘risidagi nizom (2000-yil 2-dekabr, ro‘yxat raqami 988 — Me’yoriy hujjatlar axborotnomasi 2000-yil 23-son);
 Tashqi iqtisodiy aloqalar vazirligining, Moliya vazirligining, Davlat bojxona qo‘mitasining EG-01/12-2548-sonli, 68-sonli, 02/19-16-sonli 2002-yil 20-iyundagi qarori (2002-yil 20-iyun, ro‘yxat raqami 988-1 — Me’yoriy hujjatlar axborotnomasi 2002-yil 11-12 son) o‘z kuchini yo‘qotgan deb hisoblansin.